
Parlamentul  României

Camera  Deputaţilor

Comisia pentru industrii si servicii

                                                                                                                                                                                         Bucureşti, 08.11.2001 

                                                             Nr.23/286/2001

AVIZ

asupra proiectului de Lege pentru aprobarea Ordonanţei de urgenţă a Guvernului nr.139/2001 privind compensarea unor obligaţii ale unor agenţi economici din domeniul transporturilor feroviare


În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.139/2001 privind compensarea unor obligaţii ale unor agenţi economici din domeniul transporturilor feroviare, trimis cu adresa nr.619 din 5 noiembrie 2001, înregistrată cu nr.23/286/05.11.2001.


Potrivit prevederilor art.60 din Regulamentul Camerei Deputaţilor, Comisia pentru industrii şi servicii a dezbătut proiectul de lege menţionat mai sus, în şedinţa din 7 noiembrie 2001.



Membrii comisiei au examinat ordonanţa de urgenţă supusă aprobării, nota de fundamentare şi avizul favorabil al Consiliului Legislativ nr.1132/25.10.2001.



În urma dezbaterilor, Comisia pentru industrii şi servicii a hotărât, cu majoritate de voturi, avizarea favorabilă a proiectului de lege cu observaţia că la art.3 al ordonanţei de urgenţă este necesar să se stabilească un termen privind perioada de aplicare a reglementării respective, comisia propunând termenul de 31 decembrie 2002.



În raport de obiectul şi conţinutul său, proiectul de lege face parte din categoria legilor ordinare.
                    p.PREŞEDINTE,                                          SECRETAR,

                       Ioan Bivolaru                                            Aurelia Vasile

Expert,

Daniel Bădina
